Pan and Zoom Very Large Images - CodeProject 10,253,234 members (61,396 online) Sign in
My Vote 6tamilpuyal_2823-Jun-11 1:09 Last Visit: 31-Dec-99 18:00 Last Update: 8-Dec-13 13:46Refresh1 Kapenaar presteer in olimpiades | Netwerk24
Kapenaar presteer in olimpiades
Deur Suzaan Potgieter 14 Augustus 2018 15:31
Wiskunde en tale is vir Theodore Pauw van die Hoërskool Jan van Riebeeck al net so deel van sy daaglikse roetine as wat skoolgaan is.
Theodore Pauw. Wiskunde en tale is sy kos.
Dié slimkop in gr. 12 het vanjaar alreeds landswyd presteer met ’n eerste plek in die Taalbond-tweetaligheidseksamen en vyfde plek in die De Beers English Olympiad (huistaal) en was in die top-100 (finale ronde) in die SAMF-wiskunde-olimpiade.
“Die olimpiade-gogga het my seker in 2014 gebyt toe ek op nasionale vlak meegeding het in die Eskom Ekspo vir jong wetenskaplikes, en diverse leerlinge van oral in die land ontmoet het. Sedertdien daag ek myself elke jaar met ’n verskeidenheid olimpiades uit,” sê Theodore.
Volgens hom geniet hy syfers en woorde sommer baie en sê dat hy veral ’n liefde vir woorde het wat ’n mens bemagtig.
“Van kleins af lees ek so wyd as moontlik en probeer ek myself inlig oor wat oral in die wêreld gebeur. Dit is vir my lekker om idees uit te ruil en ander mense se perspektiewe te ondersoek.”
As jy vra waar hy tyd kry vir alles, sê Theodore dat dit soms moeilik raak as die olimpiade aanbreek.
“Inskrywings gebeur meestal maande voor ’n olimpiade en ’n mens vergeet daarvan. Tussen skooltoetse, take en buitemuurse aktiwiteite is jy reeds in ’n penarie wanneer die skool jou herinner dat jy die volgende dag boonop ’n olimpiade moet skryf.”
Theodore sê dat jy dan maar net tyd moet maak en hoop vir die beste – wat duidelik in sy geval altyd ’n lekker verrassing is.